17. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ  ΘΡΗΣΚΕΥΜΑΤΩΝ Αριθ. Φ.141/71156 της 16 Ιουλ./23 Αυγ.  1977 (ΦΕΚ Β΄ 793) (Διόρθ. Ημαρτ. εν ΦΕΚ Β΄ 1014 της 15 Οκτ.  1977) Περί εξετάσεων προαγωγής και καθιερώσεως εξαμηνιαίων μαθημάτων εις την Φυσικομαθηματική Σχολή του Πανεπιστημίου Ιωαννίνων. Έχοντας υπ’ όψη: 1.Τις διατάξεις της παρ. 5 της Π.Υ.Σ. 107/1962, η οποία έχει κυρωθεί με το άρθρ. 1 του Ν.Δ. 4263/ 1962. 2.Το άρθρ. 8 της αποφάσεως Φ.900.3/34/73693 / 1976 «περί μεταβιβάσεως αρμοδιοτήτων του Υπουργού Εθνικής Παιδείας και Θρησκευμάτων…. κ.λ.π.» (ΦΕΚ 935-Β), και  3.Πρόταση της Φυσικομαθηματικής Σχολής (συνεδρία 305/8-6-1977)και της Συγκλήτου (συνεδρία 313/27-6-1977) του Πανεπιστημίου Ιωαννίνων, αποφασίζουμε: 1.Το πρόγραμμα σπουδών της Φυσικομαθηματικής Σχολής του Πανεπιστημίου Ιωαννίνων διακρίνεται σε αυτοτελή ακαδημαϊκά εξάμηνα. Τα διδασκόμενα μαθήματα έχουν διάρκεια ενός εξαμήνου. Η κανονική διάρκεια σπουδών σε όλα τα τμήματα είναι 8 εξάμηνα, από τα οποία τα 1ο, 3ο, 5ο και 7ο είναι χειμερινά και τα 2ο, 4ο, 6ο, και 8ο εαρινά. 2.Τα εξάμηνα διαρκούν: α)Το χειμερινό από 16 Οκτωβρίου έως 31 Ιανουαρίου. β)Το εαρινό από 16 Φεβρουαρίου έως 31 Μαΐου. 3.Περίοδοι εξετάσεων είναι: α)Από 1 έως 15 Φεβρουαρίου. β)Από 1 έως 20 Ιουνίου. γ)Από 16 έως 30 Σεπτεμβρίου, επαναληπτική της α΄. δ)Από 1 έως 15 Οκτωβρίου, επαναληπτική της β΄. 4.α)Οι φοιτηταί εξετάζονται: Στα μαθήματα του χειμερινού εξαμήνου κατά τις περιόδους α΄ και γ' και στα μαθήματα του εαρινού εξαμήνου κατά τις περιόδους β΄ και δ΄. β)Φοιτητής που δεν επιτυγχάνει ή δεν προσέρχεται στις εξετάσεις ενός μαθήματος στις καθορισμένες γι’ αυτές περιόδους ενός έτους υποχρεούται να ξαναπαρακολουθήσει το μάθημα. γ)Οι εξετάσεις διεξάγονται επί της διδακτέας ύλης, η οποία καθορίζεται για κάθε μάθημα από τη Σχολή στην αρχή του εξαμήνου, σύμφωνα με το εγκεκριμένο πρόγραμμα σπουδών. δ)Οι πρακτικές εξετάσεις στις εργαστηριακές ασκήσεις ενός μαθήματος διεξάγονται κατά την κρίση του διδάσκοντος. 5.α)Οι εξετάσεις σε ένα μάθημα είναι γραπτές και προφορικές ή μόνο γραπτές κατά την κρίση των εξεταστών. β)Οι φοιτηταί θεωρούνται ότι επέτυχαν στις εξετάσεις ενός μαθήματος αν πάρουν βαθμό 5 με κλίμακα βαθμολογίας τους ακεραίους αριθμούς από μηδέν έως 10. γ)Στην τελική διαμόρφωση του βαθμού των εξετάσεων λαμβάνεται υπόψη και η επίδοση του φοιτητού, που προκύπτει αντικειμενικά από την συμμετοχή του σε πρόχειρα διαγωνίσματα, εργαστήρια επιστημονικές εργασίες, σεμινάρια κ.λ.π., με ποσοστιαίους συντελεστές, που ανακοινώνονται στην αρχή του εξαμήνου. δ)Ο τελικός βαθμός των εργαστηριακών μαθημάτων προκύπτει από την πρόοδο των ασκουμένων φοιτητών, από την κατ’ οίκον εργασία (πριν και μετά την εργαστηριακή άσκηση και από ενδεχόμενες εξετάσεις). 6.α)Καταργείται η έννοια της στασιμότητος του φοιτητού σε ένα έτος ή εξάμηνο και εισάγεται η έννοια της αποτυχίας σε μάθημα, οπότε δημιουργείται η υποχρέωση στον φοιτητή να παρακολουθήσει το μάθημα από την αρχή σε επομένη χρονική περίοδο. β)Εισάγεται ο θεσμός των προαπαιτουμένων μαθημάτων, που περιέχουν τις γνώσεις εκείνες, που κρίνονται απαραίτητες για την παρακολούθηση μαθημάτων επομένων εξαμήνων. 7.Ο φοιτητής είναι ελεύθερος να εγγράφεται και να παρακολουθεί μαθήματα τα οποία σύμφωνα με το κανονικό πρόγραμμα σπουδών διδάσκονται σε διαφορετικά εξάμηνα, της ίδιας εποχής, υπό τους εξής περιορισμούς: α)Ο αριθμός των μαθημάτων που παρακολουθεί ο φοιτητής στην διάρκεια ενός εξαμήνου δεν μπορεί να υπερβαίνει τον μέγιστο αριθμό μαθημάτων, που περιέχονται ως υποχρεωτικά και κατ’ επιλογήν υποχρεωτικά σε ένα εξάμηνο της ιδίας εποχής στο κανονικό πρόγραμμα σπουδών. Ο μέγιστος αριθμός μαθημάτων που παρακολουθεί ο φοιτητής στη διάρκεια ενός εξαμήνου κατά τροποποίηση της άνω παραγράφου ορίζεται στην 6748/1 Μαρτ.-3 Απρ. 1980 (ΦΕΚ Β' 348) απ. Πρύτανη Παν. Ιωαννίνων (κατωτ. αριθ. 25). β)Για να παρακολουθήσει ένα μάθημα ο φοιτητής πρέπει να έχει επιτύχει στα προαπαιτούμενα γι’ αυτό μαθήματα. γ)Ο φοιτητής για να εγγραφεί σε μάθημα ενός εξαμήνου πρέπει να έχει εγγραφεί σε όλα τα μαθήματα των προηγουμένων εξαμήνων της ίδιας εποχής, που του επιτρέπεται να παρακολουθήσει από τους περιορισμούς (α) και (β). δ)Τα μαθήματα που παρακολουθεί ο φοιτητής ταυτόχρονα, δεν πρέπει να περιέχονται σε περισσότερα από 5 διαδοχικά εξάμηνα του κανονικού προγράμματος. Σε ειδικές περιπτώσεις μπορεί με απόφαση της Σχολής το όριο των 5 εξαμήνων να επεκταθεί αν δεν υπάρχουν τεχνικές δυσχέρειες. 8.α)Ο φοιτητής που πρωτοεγγράφεται στο 1ο εξάμηνο, μπορεί να παρακολουθήσει μαθήματα μόνο από το κανονικό πρόγραμμα σπουδών του εξαμήνου αυτού. Στη συνέχεια ο φοιτητής εγγράφεται στα μαθήματα μόνο του 2ου εξαμήνου. (Αντί για τη σελ. 636,283(α) Σελ. 636,283(β) Τεύχος Ε83–Σελ. 97 Σχολή Θετικών Επιστημών Παν/μίου Ιωαννίνων 31.Η.γ.17 β)Στα επόμενα εξάμηνα σπουδών του ο φοιτητής συμπληρώνει τον αριθμό μαθημάτων του εδαφ.  7α  ως  εξής:  1) Από  τα  μαθήματα  προηγουμένων εξαμήνων της ίδιας εποχής, στα οποία δεν έχει εξετασθεί επιτυχώς ή δεν έχει εγγραφεί, 2)Από μαθήματα επομένων εξαμήνων της ίδιας εποχής, υπό τους περιορισμούς των εδαφ. 7β, γ, δ. Η εγγραφή του φοιτητού στα μαθήματα γίνεται με υπεύθυνη δήλωση. «γ)Φοιτητής που οφείλει μόνο ένα μάθημα προηγουμένων εξαμήνων, δύναται να εγγραφεί στα μαθήματα του 7ου ή 8ου εξαμήνου μεταφέροντας αντίστοιχα το μάθημα που οφείλει». Το εδάφιο μέσα σε « » προστέθηκε από την Φ.141/86275 της 11/28 Σεπτ. 1978 (ΦΕΚ Β΄ 846) όμοια. Μεταβατικές διατάξεις 9.α)Οι φοιτηταί που ακολουθούν τα παλαιά προγράμματα σπουδών, δηλαδή όσοι έχουν πρωτοεγγραφεί στο Μαθηματικό Τμήμα μέχρι το έτος 19751976 ή στο Φυσικό Τμήμα μέχρι το 1976-1977 μεταφέρουν όλα τα μαθήματα, στα οποία απέτυχαν (ανεξάρτητα από τον αριθμό τους ή, από το αν είναι κανονικά ή εκ μεταφοράς) στο επόμενο έτος σπουδών μέχρι το πτυχίο. β)Στα μεταφερόμενα αυτά μαθήματα οι φοιτηταί θα εξετάζονται στην ύλη των αντιστοίχων μαθημάτων του νέου προγράμματος, τα οποία θα οριστούν με απόφαση της Σχολής ύστερα από πρόταση του Τμήματος. «γ.Οι Α/ετείς φοιτητές του Μαθηματικού Τμήματος που έχουν εγγραφεί το Πανεπιστημιακό έτος 1976-77 μπορούν, αφού ενταχθούν στο νέο Κανονισμό να παρακολουθήσουν τα μαθήματα του 3ου εξαμήνου σπουδών (α΄ έξάμηνο του Β΄ έτους) ανεξαρτήτως του πλήθους των μαθημάτων του Α΄ έτους στα οποία απέτυχαν. Τα μαθήματα αυτά του Α΄ έτους μπορούν να τα δίνουν σ’ όλη τη διάρκεια της φοιτήσεώς τους στις αντίστοιχες περιόδους με μόνη την επιφύλαξη ότι δεν μπορούν να εγγράφονται σε μαθήματα επομένων εξαμήνων για τα οποία υπάρχουν αυτά ως προαπαιτούμενα. Επίσης τα μαθήματα αυτά δεν θα υπολογίζονται στο μέγιστο αριθμό μαθημάτων των επομένων εξαμήνων». Το εδάφ. γ προστέθηκε με την απόφ. Φ.141/9663 της 4/18 Φεβρ. 1978 (ΦΕΚ Β΄ 139). 10.Οι φοιτηταί του εδαφ. 9α εξετάζονται: α)Στα ετήσια μαθήματα, που διδάσκονται σύμφωνα με το παλιό πρόγραμμα σπουδών κατά τις εξεταστικές περιόδους Ιουνίου και Οκτωβρίου. β)Στα εξαμηνιαία μαθήματα του νέου προγράμματος, τα οποία αντιστοιχούν στα ετήσια μαθήματα του παλιού προγράμματος, κατά τις εξεταστικές περιόδους, που εξετάζονται και οι φοιτηταί που ακολουθούν τα νέα προγράμματα. Σελ. 636,284(β) Τεύχος Ε83–Σελ. 98 γ)Στα κανονικά μαθήματα του Δ΄ έτους σπουδών (μη μεταφερθέντα) κατά τις εξεταστικές περιόδους Ιουνίου, Οκτωβρίου και Φεβρουαρίου. «Οι περατώσαντες τη φοίτηση του Δ΄ έτους σπουδών φοιτητές είναι δυνατόν να κάνουν χρήση της Γ΄ πτυχιακής περιόδου και για τα εκ μεταφοράς μαθήματα του Γ΄ έτους εφ’ όσον έχουν περατώσει επιτυχώς όλα τα μαθήματα του Α΄ και Β΄ έτους». Το εδάφ. γ συμπληρώθηκε ως άνω με την αποφ. Φ.141/9663 της 4/18 Φεβρ. 1978 (ΦΕΚ Β΄ 139). 11.Φοιτηταί του Μαθηματικού Τμήματος, που έχουν εγγραφεί στο Α΄ έτος σπουδών κατά το ακαδημαϊκό έτος 1976-1977, μπορούν με αίτησή τους να υπαχθούν στις διατάξεις των άρθρ. 1 έως 8 του παρόντος. 